Εδώ Κλάρα. Απουσιάζω. Αφήστε μου μήνυμα.
Κλάρα, εγώ είμαι πάλι. Πήρα να δω αν θα το σηκώσεις.
Μου λείπεις.
Σήμερα είναι μια σημαντική μέρα,
μια ιστορική ημέρα, καθώς ο πρώην Γερμανός καγκελάριος Αδόλφος Χίτλερ
πρόκειται να δικαστεί για εγκλήματα κατά της ανθρωπότητας
από ένα Διεθνές Ποινικό Δικαστήριο.
Είναι το αποκορύφωμα ενός σουρεαλιστικού διμήνου,
κατά το οποίο οδοντιατρικά αρχεία και αποτυπώματα απέδειξαν...
Έχουν αρχίσει έρευνες για το πώς ο Χίτλερ
κατάφερε να σκηνοθετήσει τον θάνατό του και να αποφύγει τη δικαιοσύνη.
Πιστεύεται ότι μια ομάδα
μυστικών "κυνηγών ναζί" ενέχεται στην προσαγωγή του κυρίου Χίτλερ.
Μόνο ενός μέλους της ομάδας έχει γίνει γνωστή η ταυτότητα.
Της γυναίκας που οδήγησε μόνη της τον Χίτλερ στην αμερικάνικη πρεσβεία,
στην Ουρουγουάη.
Της πρώην πράκτορα του FBI...
Η πρώην πράκτορας του FBI...
Μίλισεντ Μόρις.
Θα μας πείτε πώς τον πιάσατε;
Θέλετε να κρεμαστεί;
Πρέπει να εκτελεστεί ο Χίτλερ;
Είσαι εντάξει;
Μακάρι να ήταν εδώ ο Μάρεΐ μου, να το έβλεπε αυτό.
Εδώ είναι.
Το βλέπει όλο αυτό.
Έχει ένα μαγαζί με παιχνίδια στο Μανχάταν.
Ο Χάινζ Ρίχτερ άνοιξε το παιχνιδάδικο Κόκκινο Μπαλόνι πριν 20 χρόνια.
Μένει μόνος στο Φόρεστ Χιλς.
- Είμαστε πολύ κοντά, μα θέλουμε κι άλλα. - Κι άλλα;
Ναι, θέλουμε κι άλλα. Πρέπει να είμαστε 100 τοις εκατό σίγουροι.
- Μα, Ρουθ... - Έχει δίκιο.
Είναι συλλέκτης αυτός ο άνθρωπος.
Έχει κάτι από την πρότερη ζωή του πάνω του.
Μπορώ να σας διαβεβαιώσω.
- Κάνε διάρρηξη. Δες τι μπορείς να βρεις. - Μάγιερ, μπορεί να αποκαλυφθούμε έτσι.
Να δολοφονήσουμε έναν αθώο; Οι συνέπειες θα είναι ανεπανόρθωτες.
Είμαστε πολύ κοντά. Χρειάζεται επαλήθευση.
Θα δω τι μπορώ να κάνω.
Ωραία.
Ναι.
Μετά από τόσα χρόνια, φαντάσου να τον έχουμε βρει τελικά.
- Κοίτα τι δημιουργήσαμε. - Είναι υπέροχο.
Δεν είναι το μόνο που δημιουργήσαμε, Μάγιερ.
Ήταν όμορφο κορίτσι η Ναόμι.
Το όνομα της μητέρας μου.
Η μητέρα σου ήταν αγία.
Σκέφτηκα ότι θα πάρει απ' αυτήν.
Αλλά ήταν μπελάς η Ναόμι.
- Πρόωρα ανεπτυγμένη, τολμηρή... - Σαν τη μητέρα της.
Αλλά επίσης και σαν τον πατέρα της. Ήταν ευγενική, καλή.
Μακάρι να την είχες γνωρίσει.
Κι εγώ θα το ήθελα.
Κοίταξέ με, Μάγιερ. Κοίτα.
Είχε τα μάτια σου.
Θυμάμαι όταν σου το έκανε αυτό σε εκείνο το απαίσιο δωμάτιο.
Το ένιωθα κι εγώ, μάλλον.
Έκαψε και τη δική μου καρδιά.
Τόσες πολλές ουλές, Ρουθ.
Ναι. Τι είμαστε, αν όχι οι ουλές μας;
Χαίρομαι πολύ που σε βρήκα.
Επιτέλους, σε βρήκα.
Αφήστε τον να ζήσει!
Έντονα μέτρα ασφαλείας στο δικαστήριο του Μονάχου.
Η Γερμανία έχει δεχθεί σοβαρές απειλές
για επίθεση από υπέρμαχους της υπεροχής της λευκής φυλής.
Αναμένεται μια έντονα φορτισμένη μέρα,
καθώς παρίστανται επιζώντες των στρατοπέδων.
Θεέ μου, φαίνεται γέρος.
Ναι.
Οι αρχές φοβούνται την πραγματοποίηση επίθεσης.
Και θα πρέπει να φοβούνται.
Η παράσταση αρχίζει.
Ο Χίτλερ θα δικαστεί από πέντε δικαστές.
Μπόρις Φέντοροφ από Ρωσία, Μαριόν Ζενερέ από Γαλλία,
Άρτσιμπαλντ Χόλινγκς από Μεγάλη Βρετανία,
Λορέιν Κόλινς από ΗΠΑ
και Βόλφγκανγκ Μιούλερ του Ανωτάτου Δικαστηρίου της Γερμανίας,
του οποίου η αντικειμενικότητα έχει αμφισβητηθεί,
αφού φέρεται να διατηρούσε δεσμούς με τους ναζί ως φοιτητής νομικής.
Ο δικαστής Μιούλερ δεν έχει σχολιάσει τους ισχυρισμούς.
Το Διεθνές Δικαστήριο Εγκλημάτων Πολέμου συγκαλείται εδώ
στο όνομα των λαών εναντίον του Αδόλφου Χίτλερ.
Πολλοί θεωρούν αυτήν την υπόθεση ως τη δίκη της χιλιετίας.
Εγώ θα έλεγα ότι με αυτόν τον δικαστή
να προεδρεύει, θα είναι μια δίκη σαν όλες τις άλλες.
Είμαστε εδώ απλώς για να αποδείξουμε την αθωότητα ή την ενοχή αυτού του ατόμου
πέρα από κάθε εύλογη αμφιβολία για τα εγκλήματα που κατηγορείται.
Θυμηθείτε, οι συνάδελφοι δικαστές κι εγώ πρέπει να καταλήξουμε σε ομόφωνη απόφαση
προτού η ετυμηγορία θεωρηθεί τελεσίδικη.
Κύριε Φράνκελ, σειρά του κατήγορου.
Αν και δεν είναι υπερβολή να πούμε ότι αποτελεί Ηράκλειο άθλο
η καταμέτρηση των σοβαρών αδικημάτων του κατηγορουμένου, Αδόλφου Χίτλερ,
στην πραγματικότητα, η υπόθεση είναι σχετικά απλή,
λόγω του έργου των προκατόχων μας και του υφιστάμενου δεδικασμένου
από το στρατοδικείο της Νυρεμβέργης και τις μεταπολεμικές δίκες.
Θα υποστηρίξουμε, λοιπόν, ότι σας παρουσιάζουμε
μια ξεκάθαρη υπόθεση με αδιάσειστα στοιχεία.
Σας ευχαριστώ, κύριε Φράνκελ.
Η υπεράσπιση μπορεί τώρα να εγερθεί και να προβάλει την άποψή της.
Διάλυσέ τους.
Προδότη!
Είσαι Εβραίος! Πώς τον υπερασπίζεσαι;
Ησυχία, παρακαλώ.
Κύριοι δικαστές,
στέκομαι μπροστά σας
εκ μέρους του πελάτη μου, Αδόλφου Χίτλερ.
Και...
Δεν είμαι εδώ για να ισχυριστώ ότι ο πελάτης μου δεν είναι τέρας,
ότι δεν ήταν δικτάτορας ή ακόμα και δολοφόνος.
Είμαι εδώ για να υπερασπιστώ το δικαίωμά του σε μια δίκαιη δίκη.
Και είμαι εδώ για να υποστηρίξω ότι ο Αδόλφος Χίτλερ
πρέπει να αθωωθεί για τις συγκεκριμένες κατηγορίες που του απευθύνονται.
Σας ευχαριστώ.
Ας συνεχίσουμε.
Παρακαλώ, πείτε μας τη θέση σας, κύριε Σπέερ, μεταξύ 1942 και 1945.
Υπηρετούσα στο Ράιχ ως υπουργός Εξοπλισμών και Πολεμικής Παραγωγής.
Αυτή είναι μια ένορκη βεβαίωση που υπογράψατε στο Μόναχο.
Θα διαβάσετε, παρακαλώ, το υπογραμμισμένο σημείο στο δικαστήριο;
"Το μίσος για τους Εβραίους ήταν η βασική αρχή του Χίτλερ.
"Ίσως αυτό αποτελούσε το σημαντικότερο κίνητρό του.
"Ήμουν παρών στη συνεδρίαση του Ράιχσταγκ στις 30 Ιανουαρίου 1939,
"όταν ο Χίτλερ μάς διαβεβαίωσε ότι σε περίπτωση πολέμου,
"δεν θα αφανιστούν οι Γερμανοί, αλλά οι Εβραίοι".
Πείτε μου, πότε ακούσατε πρώτη φορά το σχέδιο του Αδόλφου Χίτλερ
για την εξολόθρευση των Εβραίων της Ευρώπης;
- Ένσταση, κύριοι δικαστές. Καθοδηγεί. - Ένσταση δεκτή.
Θα προχωρήσω. Το 1945, ο Χίτλερ εξέδωσε το λεγόμενο "Διάταγμα Νέρων".
Τι περιελάμβανε;
Οτιδήποτε αξίας στην επικράτεια του Ράιχ που θα μπορούσε να χρησιμοποιήσει ο εχθρός
για τη διεξαγωγή του πολέμου έπρεπε να καταστραφεί.
Και γιατί έδωσε αυτήν την εντολή;
- Ένσταση, κύριοι δικαστές. Εικασίες. - Δεκτή.
- Κύριοι δικαστές, ο μάρτυρας έχει... - Έχω αποφανθεί.
Προχωρήστε, συνήγορε.
Πείτε μου, την τελευταία φορά που είδατε τον Χίτλερ στο καταφύγιό του στο Βερολίνο,
τι σας είπε;
Είπε
ότι αυτό που μετάνιωνε περισσότερο ήταν που δεν αποτελείωσε τους Εβραίους.
Και γιατί θεωρείτε ότι ένιωθε έτσι;
Ένσταση, κύριοι δικαστές. Εικασίες.
- Δεκτή. - Κύριοι δικαστές, είναι...
Είπα, δεκτή.
- ...καθήκον της εισαγγελίας να... - Είπα, δεκτή.
Το είπατε.
Βλακείες.
Συνήγοροι, στο γραφείο μου.
Θα μου επιτρέψετε να κάνω πάνω από μία ερώτηση
πριν κάνετε δεκτή κάποια αυθαίρετη ένσταση;
Τελειώσατε;
Ναι.
Κύριοι δικαστές.
Να σας υπενθυμίσω, συνήγορε,
ότι το βάρος της απόδειξης σε αυτήν την υπόθεση είναι πάνω σας.
Πρέπει να αποδείξετε ακράδαντα την ενοχή του Χίτλερ για εγκλήματα κατά της ειρήνης,
εγκλήματα πολέμου, κατά της ανθρωπότητας
και συνωμοσία για τη διάπραξη αυτών των εγκλημάτων.
Οι δικές σας κατηγορίες είναι.
Αν μπορέσετε να το κάνετε πέρα από κάθε εύλογη αμφιβολία,
θα αποφανθώ υπέρ σας.
Αλλά αν δεν μπορείτε, θα αποφανθώ υπέρ του.
Είναι τόσο απλό.
Έγινα κατανοητός, κύριε Φράνκελ;
Ναι.
Ωραία.
Κάνω απλώς τη δουλειά μου.
Κάνω το σωστό.
Είμαστε και οι δύο Εβραίοι,
και όμως, έχουμε πολύ διαφορετική άποψη του τι είναι το σωστό.
Προχωράμε καλώντας στο εδώλιο επιζώντες του Ολοκαυτώματος.
Το δικαστήριο πρέπει να πάει πιο πέρα από την αφηρημένη έννοια της γενοκτονίας
και να ακούσει τι έχουν να πουν τα ίδια τα θύματα.
Συνεχίστε, κύριε Φράνκελ.
Καλώ στο εδώλιο την κυρία Μίντι Μάρκοβιτς
που ζει στο Μπρούκλιν της Νέας Υόρκης, από το Κάλις της Πολωνίας.
Θα δηλώσετε το όνομά σας για το δικαστήριο;
Μίντι Μάρκοβιτς.
- Αβραάμ Πουτνίτσκι. - Έσθερ Σβάρτσμαν.
- Βαντόμα Όρσος. - Ισαάκ Γουλφ.
- Σάρα Βάιλ. - Θα μας πείτε πού γεννηθήκατε;
- Στο Κάλις της Πολωνίας. - Βερολίνο, Γερμανία.
- Οστράβα, Τσεχοσλοβακία. - Ζαλαέγκερσεγκ, Ουγγαρία.
- Βιέννη, Αυστρία. - Λοτζ, Πολωνία.
Μπορείτε να μας πείτε τι σας συνέβη υπό το ναζιστικό καθεστώς;
Η Γκεστάπο μάς πήρε από το μικρό μας διαμέρισμα
και μας ανάγκασε να μπούμε σε βαγόνια για ζώα.
- Ένσταση, κύριοι δικαστές. - Με τι αιτιολογία, συνήγορε;
Λυπάμαι βαθύτατα για ό,τι πέρασε η κυρία Μάρκοβιτς,
αλλά ενίσταμαι για λόγους συνάφειας.
Κύριοι δικαστές,
σε μια εποχή όπου η αλήθεια για το Ολοκαύτωμα συχνά
και έντονα αμφισβητείται,
υποβαθμίζεται και εξωραΐζεται,
είναι σημαντικό να καταδείξουμε τη θεμελιώδη αλήθεια
ότι το Ολοκαύτωμα συνέβη.
Ότι ήταν μια συστηματική εκστρατεία γενοκτονίας από φορείς και έθνη,
πολλοί από τους οποίους εύχονται να διαγραφεί ως φαντασίωση,
η οποία οδήγησε στον θάνατο 11 εκατομμυρίων
ανδρών, γυναικών και παιδιών.
Και επινοήθηκε και εκτελέστηκε από αυτόν που κάθεται στο γυάλινο κουτί.
Εάν η μαρτυρία αυτών των επιζώντων για την εμπειρία τους δεν σχετίζεται,
τότε, κύριοι δικαστές, δεν ξέρω τι σχετίζεται.
Απορρίπτεται. Συνεχίστε, κυρία Μάρκοβιτς.
Ήμασταν δεκάδες μέσα στα βαγόνια.
Δεν υπήρχε χώρος να κάτσεις ή να πας τουαλέτα. Σχεδόν καθόλου αέρας.
Ο ναζί φρουρός πυροβόλησε τον πατέρα μου μπροστά μου.
Και τη μητέρα μου.
- Και μετά γέλασε. - "Αριστερό, δεξί".
Έτσι έλεγαν οι ναζί φρουροί.
Την πήγαν κατευθείαν στους θαλάμους αερίων.
Και βλέπαμε τον απαίσιο μαύρο καπνό να βγαίνει από τα κρεματόρια.
Ήταν επτά χρονών.
Η κόρη μου.
Μας ανάγκασαν με τον φίλο μου να κάνουμε πορεία θανάτου.
Ημίγυμνοι. Αποσκελετωμένοι.
Χιόνι έπεφτε στα κεφάλια μας ενώ ακούγαμε τους κανονιοβολισμούς των Συμμάχων μακριά.
Οι φρουροί μού ανέθεσαν το έργο της μεταφοράς
των πτωμάτων σε μαζικούς τάφους.
Δεν μπόρεσα να το αντέξω. Έτσι, το έσκασα.
Ήταν όμορφο αγόρι.
Ο Άαρον.
Όταν φτάσαμε στα στρατόπεδα,
οι ναζί προσπάθησαν να μας χωρίσουν.
Ο άντρας μου, ο Μάρεϊ, δεν ήθελε να αφήσει τον Άαρον.
Ο ναζί φρουρός
άρπαξε τον Άαρον από τα χέρια του Μάρεϊ
και πυροβόλησε το αγοράκι μου στο στήθος.
Μου λείπει κάθε μέρα.
Και ο Μάρεϊ μού λείπει.
Πόσο διαφορετική θα ήταν η ζωή αν δεν υπήρχαν όλα αυτά.
Αν δεν υπήρχες εσύ.
Από καιρό ονειρευόμουν αυτήν τη μέρα, τη μέρα
που θα σε είχα απέναντί μου
και θα σου έλεγα πώς νιώθω.
- Ένσταση, κύριοι δικαστές. - Τη μέρα που επιτέλους θα ακουγόμουν.
Κυρία Μάρκοβιτς, απευθύνετε τα σχόλιά σας στην έδρα,
όχι στον κατηγορούμενο.
Ήμουν απλώς ένα νεαρό κορίτσι πριν από όλα αυτά.
Μου άρεσε να χορεύω τραγούδια της Μαρλέν, να διαβάζω φτηνά μυθιστορήματα,
να μελετώ τη μηχανική μου.
Ήμουν απλώς ένας άνθρωπος.
Ήμασταν απλώς άνθρωποι.
Και προσπάθησες να μας εξοντώσεις.
Να μας εξαφανίσεις.
Αλλά τώρα παίζουμε στην έδρα μας.
- Κύριοι δικαστές... - Κυρία Μάρκοβιτς.
Σε αίθουσα του νόμου. Προσπάθησες να μας θάψεις.
Αλλά ήμασταν σπόροι και επανήλθαμε πιο δυνατοί.
Και τα κλαδιά μας απλώνονται
προς το φως της δικαιοσύνης.
- Κυρία Μάρκοβιτς. - Επιβιώσαμε για να πούμε την ιστορία.
Και δεν θα αφήσουμε ποτέ μα ποτέ τον κόσμο να ξεχάσει.
Κυρία Μάρκοβιτς, αρκετά.
Αυτό ήταν. Τελείωσα.
Δεν του αξίζει άλλη ανάσα μου,
ή σκέψεις, ή λέξεις.
- Τελείωσα, κύριοι δικαστές. - Κύριε Κρέιμερ.
Δεν έχουμε άλλες ερωτήσεις.
Μια στιγμή με τον πελάτη μου.
Εξέτασέ τη. Λέει ψέματα.
- Δεν είπε ψέματα. - Είναι ψεύτρα.
- Κι αν όλοι αυτοί είπαν ψέματα γι' αυτό... - Δεν είπαν ψέματα.
Να την εκθέσεις.
- Κύριε Κρέιμερ. - Μια στιγμή, κύριε πρόεδρε.
Λένε όλοι ψέματα. Υπερβάλλουν.
Απλώς τους διώχναμε από τη χώρα.
Κύριοι δικαστές, δεν έχουμε άλλες ερωτήσεις.
Ναι, έχουμε. Έχουμε πολλές ερωτήσεις.
- Τι κάνεις; - Εξέτασέ την.
- Όχι. - Τότε, απολύεσαι.
Θα εκπροσωπήσεις τον εαυτό σου;
- Κύριε Κρέιμερ. - Μισό λεπτό, κύριε δικαστή.
Νομίζεις ότι οι δικαστές και ο κόσμος δεν θα δουν έναν έξαλλο τρελό;
Είμαι ο μόνος που αποτρέπει τον απαγχονισμό σου.
Πες μου. Θέλεις να προωθήσω το μεγάλο ψέμα;
Θέλεις να διαστρεβλώσω τα λόγια τους,
να βρω τρύπες στις ακριβείς αναμνήσεις τους;
Τότε, μπορεί να καταλήξεις στην αγχόνη. Τι λες;
Δεν έχουμε ερωτήσεις, κύριοι δικαστές.
Ευχαριστούμε, κυρία Μάρκοβιτς.
Λύεται η συνεδρίαση για σήμερα.
Η δίκη συνεχίζεται για τρίτη ημέρα,
με τον κατήγορο Όλιβερ Φράνκελ
έτοιμο για την τελική αγόρευση στο δικαστήριο.
Αυτός είναι ο άνθρωπος που τα ξεκίνησε όλα.
Το 1935, οι ναζί επέβαλαν ρατσιστικούς νόμους
που στέρησαν από τους Εβραίους το δικαίωμα στην ιθαγένεια.
Ποιος ήταν καγκελάριος της Γερμανίας εκείνη την εποχή; Ο Αδόλφος Χίτλερ.
Το '41, οι ναζί εισέβαλαν στη Σοβιετική Ένωση.
Όταν ξεκίνησε η μαζική δολοφονία των Εβραίων,
ποιος ήταν καγκελάριος της Γερμανίας;
Ο Αδόλφος Χίτλερ.
Τον Ιανουάριο του '42, έγγραφα περιγράφουν τη διάσκεψη του Βάνζι,
όπου το σχέδιο του Χίτλερ, η Τελική Λύση,
η μόνιμη εξόντωση του εβραϊκού λαού,
συντονίστηκε και συζητήθηκε από τα κορυφαία στελέχη του
με εντολή του.
Η Γη είναι στρογγυλή.
Ο ουρανός είναι γαλανός.
Και ο Αδόλφος Χίτλερ είναι υπεύθυνος
για τη δολοφονία 11 εκατομμυρίων Εβραίων,
Ρομά, ομοφυλόφιλων,
πολιτικών αντιφρονούντων, κομμουνιστών, Πολωνών
και αμέτρητων άλλων,
κατά το καθεστώς γενοκτονίας του.
Η κατηγορούσα αρχή ολοκλήρωσε, κύριοι δικαστές.
Παρακαλώ;
Είσαι ο Χάινζ Ρίχτερ;
- Ποιος είναι; - Μην το κλείσεις.
Καλώ για να σου πω ότι υπάρχει μια γυναίκα.
Μια επιζήσασα που σε έχει βρει.
Και καλά θα κάνεις να φροντίσεις να τη βρεις πρώτος.
- Καταλαβαίνεις τι λέω; - Ποιος είσαι;
Τη λένε Ρουθ Χαϊντελμπάουμ.
73η οδός 2513, Μπρούκλιν.
- Το σημείωσες; - Ποιος είσαι;
Η τιμή μου είναι η αφοσίωση.
- Παρακαλώ. - Εγώ είμαι. Παίρνω να δω αν είσαι καλά.
Καλά είμαι, Μίντελε. Ευχαριστώ.
Να μιλήσουμε αύριο, όμως.
Έχω βρει κάτι.
Είναι η πέμπτη μέρα της δίκης του αιώνα,
κι ο συνήγορος του Αδόλφου Χίτλερ Μπέντζαμιν Κρέιμερ
άρχισε την αγόρευσή του...
Χρησιμοποιεί τη στρατηγική "Ρίξε άδεια να πιάσεις γεμάτα".
Σε ένα πράγμα συμφωνούν σχεδόν όλοι στον κόσμο,
ότι ο συνήγορος του Χίτλερ εξάντλησε όλες τις επιλογές του,
κάτι που αφήνει μόνο ένα ερώτημα για τη στρατηγική του κυρίου Κρέιμερ.
Θα ανέβει στο εδώλιο ο Χίτλερ;
Τι σκατά κάνεις; Δεν μπορείς να τον βάλεις να καταθέσει.
- Γιατί όχι; - "Γιατί όχι";
Γιατί του δίνεις βήμα. Σε εκατομμύρια σε όλον τον κόσμο.
Άλλη μια σαπουνόπερα, άλλος ένας κήρυκας, άλλη μία τηλεοπτική κωλοεκπομπή.
Έχει δικαίωμα υπεράσπισης.
- Με τι τίμημα; - Όλιβερ.
Θα προσηλυτίσει, θα πει ψέματα, θα αρνηθεί, θα κάνει πλύση εγκεφάλου,
θα υποκινήσει, θα ξεσηκώσει τη νέα γενιά. Όχι!
Μην το επιτρέψεις αυτό.
Κάνε καλή δουλειά στην αντεξέταση. Έχει δικαίωμα.
- Θέλεις να είσαι υπεύθυνος... - Έχει δικαίωμα.
Ακόμα κι αυτός έχει δικαιώματα. Αλλιώς, τι είμαστε;
Θες να είσαι υπεύθυνος για τη δημιουργία της επόμενης γενιάς νεοναζί;
Ρατσιστών, αντισημιτών, μαζικών δολοφόνων;
Αν τον βάλεις στο εδώλιο, αν το επιτρέψεις αυτό,
πώς θα σε έχει καταντήσει;
Αλλά αν δεν το κάνω,
πώς θα έχει καταντήσει εμάς;
Δεν μπορεί να είναι απάτη όλο αυτό.
Μια παράσταση, μια ψεύτικη δίκη.
Αν δεν του δώσουμε μια σωστή υπεράσπιση,
θα είμαστε σαν κι αυτόν.
Όχι.
Είσαι Εβραίος, Μπεν.
- Ξέρω. Ναι. - Είσαι Εβραίος.
Εσύ, να κάνεις αυτό;
Δεν αφορά μόνο εσένα αυτό. Μας αφορά όλους μας.
Τι λέει αυτό για μας;
Γι' αυτό το κάνω. Γι' αυτό που λέει για εμάς.
Ορκίζεστε να πείτε την αλήθεια και μόνο την αλήθεια,
μάρτυς σας ο Θεός;
Μάρτυς μου ο Θεός.
Ίσως είναι τέχνασμα.
Θα τον δείχνουν όλες οι τηλεοράσεις του κόσμου. Κάτι ετοιμάζει.
Για τους φρουρούς εδώ μέσα ανησυχώ. Τους ένστολους.
Οι επαφές μας έλεγξαν τους πάντες.
Επιβεβαιώσαμε το παρελθόν τους, διαπιστευτήρια, ταυτότητες.
Έχουμε πάντα τα μάτια μας ανοιχτά.
Η υπεράσπιση έχει τον Χίτλερ στο εδώλιο εδώ και μία ώρα,
θέλοντας να διαχωρίσει τον πρώην καγκελάριο από τους υφισταμένους του.
Διατάξατε ποτέ τον θάνατο έξι εκατομμυρίων Εβραίων;
Όχι.
- Διατάξατε τον θάνατο 6.000 Εβραίων; - Όχι.
Διατάξατε τον θάνατο έστω ενός Εβραίου;
Ποτέ δεν διέταξα τον θάνατο κανενός Εβραίου.
Και κανένα έγγραφο ή χαρτί δεν θα σας πει το αντίθετο.
Εσείς οι Γιάνκηδες σκοτώσατε τους αυτόχθονες Αμερικανούς,
σκλαβώσατε τους Αφρικανούς.
Οι Βρετανοί βάλατε τους Νοτιοαφρικανούς σε στρατόπεδα συγκέντρωσης
και οι Σοβιετικοί σκοτώσατε εκατομμύρια ανθρώπους.
Και κάθεστε εκεί και με κρίνετε;
Δεν έχω άλλες ερωτήσεις, κύριοι.
Δικός σας, συνήγορε.
Λέτε ότι ακολουθούσατε τους γερμανικούς νόμους κατά γράμμα.
Σωστά.
Λέτε ότι απλώς ασκούσατε καθήκοντα εν καιρώ πολέμου,
τηρώντας τα προβλεπόμενα από τις διεθνείς συμβάσεις.
Σωστά.
Λέτε ότι ποτέ δεν διατάξατε τον θάνατο ούτε ενός ανθρώπου
στη θητεία σας ως καγκελάριος.
Σωστά. Είμαι αθώος.
Αθώος!
Αφού, λοιπόν, δεν παραβιάσατε νόμους και συμβάσεις, γιατί κρυφτήκατε;
Γιατί πήγατε σε έκταση 200 εκταρίων στην Αργεντινή
και δεν φεύγατε από κει;
- Δεν κρυβόμουν. - Τότε, τι κάνατε;
- Διακοπές. - Διακοπές;
- Για 30 χρόνια; - Τις δικαιούμουν.
Ήμουν στο εξοχικό μου στην Αργεντινή και απολάμβανα τον ήλιο.
Χαλάρωνα. Και έγραφα ένα νέο κεφάλαιο στα απομνημονεύματά μου.
Και σκεφτόμουν μια επιστροφή.
- Επιστροφή σε τι; - Στην πολιτική.
Πιστεύετε ότι θα ήσασταν ευπρόσδεκτος στην παγκόσμια σκηνή;
Σε όλους δεν αρέσει μια καλή ιστορία ανάκαμψης;
Λέτε ότι βασίσατε την ιδεολογία σας στην έννοια της άριας φυλής.
Μπορείτε να μου πείτε τι σημαίνει αυτό;
Ένσταση, κύριοι δικαστές. Συνάφεια;
Όλες οι πράξεις του Χίτλερ βασίζονταν σε μια ιδεολογία.
Στον πυρήνα αυτής της ιδεολογίας ήταν το ψέμα της άριας φυλής.
Για να υφίσταται έγκλημα, πρέπει να υπάρχει πρόθεση.
Προσέξτε τι λέτε, κύριε Φράνκελ.
Λοιπόν, αυτή η θεωρία της άριας φυλής.
Μπορείτε να μας πείτε τι σημαίνει;
Αυτό το ψέμα.
- Δεν είναι θεωρία. Είναι γεγονός. - Κι όμως, είστε εδώ.
Με στολή φυλακής και χειροπέδες.
Παράξενο για βασιλιά, έτσι δεν είναι;
Εξαιτίας της εβραϊκής συνωμοσίας.
Η εβραϊκή συνωμοσία.
Το πανάρχαιο ψέμα.
- Ένσταση. - Απορρίπτεται.
Ώστε είστε εδώ εξαιτίας των Εβραίων. Σαν εμένα. Πώς νιώθετε;
- Εξαιτίας των ψεμάτων σας. - Ψέματα, για ποιο πράγμα;
Για τη φύση της ανάμειξής μου.
Οπότε δεν είχατε ανάμειξη στην εξόντωση
εκατομμυρίων ανδρών, γυναικών, παιδιών και βρεφών;
Φυσικά όχι.
Δεν θα απογοητευτούν οι ακόλουθοί σας όταν το ακούσουν αυτό;
Υπάρχουν πολλοί ρατσιστές και φανατικοί
εκεί έξω, κύριε, που ακόμα σας λατρεύουν, κύριε,
ακριβώς επειδή σχεδιάσατε τη γενοκτονία έξι εκατομμυρίων Εβραίων.
Εκατοντάδων χιλιάδων Ρομά,
ομοφυλόφιλων
και άλλων.
Λέτε ότι κάνουν λάθος που σας λατρεύουν;
Όχι, δεν κάνουν λάθος. Είμαι άνθρωπος με πολλά επιτεύγματα.
Μεταρρυθμιστής και επαναστάτης της παγκόσμιας τάξης.
Παγκόσμια τάξη.
Άρα είστε υπεύθυνος για το Ολοκαύτωμα;
- Εγώ... - Κάνουν λάθος που σας έχουν για είδωλο;
- Όχι, είναι... - Λοιπόν, ποιο από τα δύο ισχύει;
Είτε αρνείστε τη συμμετοχή σας στο Ολοκαύτωμα
ή νιώθετε υπερηφάνεια για την εξόντωση εκατομμυρίων ανθρώπων.
Δεν γίνονται και τα δύο.
Αυτό κάνετε εσείς οι Εβραίοι. Διαστρεβλώνετε τις λέξεις.
Εσείς ευθύνεστε για ό,τι σας συνέβη.
Φυσικά. Ευθυνόμαστε για τα πάντα.
Για την πανούκλα και τους σεισμούς, για τη Μεγάλη Ύφεση,
για όλους τους πολέμους του κόσμου.
- Για τις αρρώστιες. Τους λιμούς. - Για τον πόνο και τη δυστυχία.
Και για όλα τα κακά.
Και για όλο το σκοτάδι του κόσμου που εσείς έχετε δημιουργήσει.
Αχρείοι!
Παράσιτα! Αποβράσματα!
- Γι' αυτό κρυβόσασταν; - Δεν κρυβόμουν.
Είστε ένας τρελός που λέει ασυναρτησίες. Μια πιασάρικη ατάκα.
Ένας ναρκομανής, μανιακός και ελεεινός, γεμάτος μίσος, αξιολύπητος και άδικος!
Που χρησιμοποίησε τον φόβο για να δαιμονοποιήσει και να στρέψει
αδαείς, ανίδεους ανθρώπους ενάντια στους συμπατριώτες τους
μόνο και μόνο για να κρατηθεί στην εξουσία.
- Ένσταση. - Δεκτή. Συνήγορε;
Είμαι ακόμα ο αρχηγός του κόμματος.
Ποιου κόμματος; Το Ναζιστικό Κόμμα δεν υπάρχει πια.
- Είμαι ο αρχηγός του Ράιχ. - Η Δ. Γερμανία είναι κανονική δημοκρατία.
Νομίζεις ότι μιλάω για τη Γερμανία;
Είμαι ηγέτης ενός κινήματος που ρίζωσε στην καρδιά και το μυαλό των ανθρώπων,
στο αίμα και τη γη τους.
Φυσικά και ήμουν εγώ που έδωσα τη διαταγή.
Φυσικά και εγώ είχα το όραμα.
Φυσικά και είμαι εγώ.
Ησυχία στο ακροατήριο.
Και οι άνθρωποί μου θα εξακολουθούν να με ακολουθούν.
- Τ' ακούς; - Ναι.
Και θα είμαστε εκεί κάθε λεπτό κάθε μέρας για να το πολεμήσουμε.
Ξέρουμε ότι δεν θα εξαφανιστεί.
Γνωρίζουμε ότι το μίσος, η άγνοια και ο φόβος
θα είναι πάντα μέρος της συλλογικής μας κοινωνίας.
Αλλά εσείς δεν θα είστε, κύριε.
Μια μέρα, θα βρουν ένα νέο είδωλο, έναν νέο απατεώνα,
γεννημένο από κάποια νέα μέσα μαζικής επικοινωνίας
που, όμως, θα πουλάει τα ίδια ψέματα
για μπαμπούλες και πολιτισμούς που πεθαίνουν και βαθύ κράτος.
Και θα τον αντιμετωπίσουμε κι αυτόν.
Δεν έχω άλλες ερωτήσεις.
Μετά από δύο ημέρες διαβουλεύσεων,
εκδίδεται η ετυμηγορία.
Ο κόσμος περιμένει με αγωνία τους δικαστές να ανακοινώσουν την απόφαση το απόγευμα.
Οι συνάδελφοι δικαστές κι εγώ ακούσαμε προσεκτικά
τις μαρτυρίες και τα επιχειρήματα που παρουσιάστηκαν.
Και εξετάσαμε όλα τα έγγραφα και τα αποδεικτικά στοιχεία.
Η φρουρά να προσάγει τον κατηγορούμενο ενώπιον του δικαστηρίου.
Αδόλφε Χίτλερ, στην κατηγορία για εγκλήματα κατά της ειρήνης,
το δικαστήριο σε βρίσκει ένοχο.
Στην κατηγορία για εγκλήματα πολέμου, ένοχο.
Στην κατηγορία για εγκλήματα κατά της ανθρωπότητας, ένοχο.
Στην κατηγορία για συνωμοσία με σκοπό τη διάπραξη φόνου, ένοχο.
Αδόλφε Χίτλερ, το δικαστήριο σε καταδικάζει
σε ισόβια κάθειρξη χωρίς δυνατότητα αναστολής.
Ο Αδόλφος Χίτλερ κρίθηκε ένοχος για όλες τις κατηγορίες.
Εντάξει. Πάμε.
Τι συμβαίνει;
Σκατά!
Τον γιατρό!
Να πάρει!
Χρειαζόμαστε ασθενοφόρο.
Χρειαζόμαστε βοήθεια! Γρήγορα!
Παθαίνει καρδιακή προσβολή!
Λένε ότι έπαθε καρδιακή προσβολή. Τον πηγαίνουν στο νοσοκομείο.
Ναι.
Πήγαινε.
Πρέπει να φύγουμε. Κάτι σκαρώνει.
Επτά λεπτά από το Πανεπιστήμιο του Μονάχου.
Έξι λεπτά από το Πανεπιστήμιο του Μονάχου.
Έξι λεπτά μακριά.
Όταν φτάσουμε, θα ασφαλίσω το δωμάτιό του.
- Εσύ ανάλαβε την περίμετρο. - Αν πηγαίνει εκεί, βέβαια.
- Ποιος έχει δεύτερο όπλο για μένα; - Εγώ.
Ένα μάτσο πρόσκοποι. Το λατρεύω.
- Πάτα το! - Πάμε!
- Το σκάνε! - Πάμε!
Κρατηθείτε.
Που πηγαίνεις;
Τι στον διάολο κάνεις;
Το νοσοκομείο είναι από εκεί!
Χάιλ Χίτλερ!
Δέκα δευτερόλεπτα.
Τώρα!
Κρατηθείτε!
Τζο!
Πρέπει να βιαστούμε, Φύρερ μου.
Προσέξτε πού πατάτε.
Καιρός ήταν.
Γεια σου, αγάπη μου.
- Και μπράβο σε σένα. - Ήταν τιμή μου να τον σώσω.
Δεν τον έσωζες ακριβώς, όμως.
Τι συμβαίνει;
Τι ντροπή, αυτό που έκανες στο δικαστήριο.
Να σε βλέπει όλος ο κόσμος. Εκείνος ο δικηγόρος είχε δίκιο.
Έμοιαζες με τον αξιολύπητο, γεμάτο μίσος, χωρίς φαντασία τρελό που είσαι.
- Όχι. - Η διαδοχή αρχίζει τώρα, αγάπη μου.
Παίρνω το στέμμα. Εγώ ηγούμαι.
Βλέποντας, όμως, ότι επέτρεψες στον εαυτό σου να συλληφθεί,
δεν μπορούμε να ρισκάρουμε να σε εξαφανίσουμε ξανά.
Σε σκοτώνουμε εδώ, καίμε το πτώμα σου
και προσποιούμαστε ότι απέδρασες με επιτυχία σε μια άγνωστη τοποθεσία,
όπου κανείς δεν θα σε δει ή θα σε συλλάβει ξανά.
Υπάρχει ένα πρόβλημα.
Δεν είσαι ηγέτης.
Έχω σώσει το τομάρι σου ήδη δύο φορές. Είμαι πιο ηγέτης από ό,τι ήσουν εσύ ποτέ.
Κάν' το!
Αυτός ο σκοπός δεν ταιριάζει σε βασίλισσες, δυστυχώς.
Αλλά εγώ, είμαι ηγέτης.
Εγώ είμαι το μέλλον.
Ώρα να φύγουμε.
- Τι θέλεις; - Θέλω να με χρίσεις.
Οι άνθρωποι θέλουν ξεκάθαρη γραμμή διαδοχής.
Συγκέντρωσα στρατό όσο ήμουν στη φυλακή. Έλα.
Άντρες που ξέρουν να πολεμούν, να σκοτώνουν. Είμαι ο ηγέτης τους.
Θα μας βγάλουν από εδώ. Έρχεται ελικόπτερο.
Πέσε κάτω! Τώρα!
Τράβις!
Τράβις! Πού είσαι;
Κοίταξέ με. Κοίταξέ με!
Τζόνα!
Αφήστε κάτω τα όπλα σας! Τώρα!
Στο έδαφος!
Στο έδαφος, γαμώτο!
Κουράγιο.
Τζόνα, κουράγιο.
Πού είναι αυτός;
Φωνάξτε το ασθενοφόρο!
Φωνάξτε ασθενοφόρο αμέσως!
Αμήν.
1977 ΔΥΟ ΜΗΝΕΣ ΜΕΤΑ ΤΟΝ ΘΑΝΑΤΟ ΤΗΣ ΡΟΥΘ...
Μακάρι να την είχα γνωρίσει.
Τον αληθινό εαυτό της.
- Ξέρεις τον αληθινό εαυτό της, Τζόνα. - Όχι.
- Ναι. - Κι όμως.
Όχι εκείνη που κυνηγούσε ναζί,
όχι την εκδικήτρια.
Όχι τη γυναίκα που ήταν πριν συμβούν όλα.
Αλλά εσύ ήξερες όλες τις πλευρές της.
Τζόνα, είμαι σ' αυτήν τη γη πολλά χρόνια.
Ξέρεις, έχω δει τις διαστάσεις των ανθρώπων.
Έχω γνωρίσει τους απατεώνες και τους απομιμητές.
Αγγέλους και τέρατα, και τα δύο.
Αλλά πάνω απ' όλα,
υπάρχει ο αληθινός εαυτός.
Ο καθένας μας επιλέγει σε ποιον θα δείξει αυτόν τον εαυτό.
Και η Ρουθ διάλεξε εσένα.
Μόνο εσύ, Τζόνα, είδες τον αληθινό της εαυτό.
Ο τρόπος που κοίταζε το φεγγάρι,
σαν να ήταν ο φίλος της που την εγκατέλειψε πριν πολλά χρόνια.
Πάντα φοβόταν ότι θα ξεχνούσε το πρόσωπο της μητέρας της.
Θυμάμαι ότι ευχόταν να μην την ήξεραν μόνο ως επιζήσασα.
Αλλά ήταν και ευγνώμων γι' αυτό. Ήταν πάντα ευγνώμων.
Είχε πολλές περισσότερες πτυχές.
Κάθε φορά που γελούσε, έκλεινε το μάτι.
Της άρεσε να κάνει ευχές με βλεφαρίδες.
Της άρεσε πολύ αυτό.
Πόσο υπέροχο. Πόσο απελευθερωτικό για εκείνη
που είχε εσένα.
Σε είχε να είσαι δίπλα της.
Να τη βλέπεις,
με τον τρόπο που την έβλεπες, ως άνθρωπο.
Αυτό δεν θέλουμε όλοι;
Αλλά, όπως και να 'χει,
ίσως είναι αυτό που όλοι χρειαζόμαστε.
Η ανταμοιβή μας που ζήσαμε σε αυτήν την παράλογη ζωή.
Πολύ απλό.
Τι άλλο υπάρχει;
- Γεια. - Γεια.
Λυπάμαι.
Έλα, αγάπη μου. Θα αργήσουμε.
Λέει η γυναίκα που ήταν στο ντους για μια ώρα.
ΕΥΧΑΡΙΣΤΩ ΜΙΛΙ ΜΟΡΙΣ
Ναι.
Μπονζούρ, μαντάμ Μορί. Η γερουσιάστρια Χάντελμαν για σας.
- Πράκτορα Μόρις. - Λιζ.
Πέρασε πολύς καιρός, μακρύς ο δρόμος. Αλλά παίρνω για να σε συγχαρώ.
- Τι; - Που έφερες τον Χίτλερ στη δικαιοσύνη.
Θα θέλαμε να σε τιμήσουμε με το Χρυσό Μετάλλιο του Κογκρέσου.
Έπαιρνα να σου πω τα καλά νέα.
Εγώ ήμουν.
Εγώ πυροβόλησα τον Πρεντς. Εγώ ήμουν.
Ανυπομονούμε να σε τιμήσουμε στην Ουάσινγκτον.
Είσαι ηρωίδα, Μίλι.
Ο κόσμος χρειάζεται ήρωες.
Έλα, αγάπη μου. Δεν πρέπει να αργήσουμε.
Συγχαρητήρια!
Έχω σοκαριστεί που δεν έφερες συνοδό.
Φυσικά και έφερα.
- Πες μου ότι δεν το παίρνεις αυτό... - Όπου κι αν πάω. Παντού.
- Είσαι βλάκας. - Βλάκας βραβευμένος με Όσκαρ.
Έχεις μιλήσει με τον Τζο;
Όχι.
Άφησε μήνυμα. Ακουγόταν χαρούμενος.
Ελπίζω να είναι καλά, όπου κι αν είναι.
- Χαίρομαι που είσαι καλά, Ροξ. - Κι εγώ χαίρομαι που είσαι καλά.
- Στην υγειά σου, φίλε. - Εις υγείαν.
Πώς τα πίνεις αυτά;
Δεν χορεύω μόνη μου. Θα έρθετε μαζί μου.
Εντάξει. Θα έρθουμε όλοι μαζί σου.
Αυτός είναι ο Όσκαρ. Χαίρεται που θα ανέβει στην πίστα.
Συγχαρητήρια.
Ναι, ετοιμάζομαι για την πρόποση της μαμάς της.
Κοίτα, θα ήταν περήφανη γι' αυτό που έγινες,
γι' αυτό που είσαι.
Έχω γνωρίσει πολλά τέρατα, Τζόνα. Δεν είσαι ένα από αυτά.
Ούτε κι εσύ, Μίλι. Ελπίζω να το ξέρεις αυτό.
Αντρούλη μου.
- Εσύ, εγώ, πίστα. - Εντάξει.
Γεύμα, νούμερο 45278.
Νούμερο 45278;
Δεν ξέρετε ποιος είμαι;
Γεια σου, αγάπη.
Πώς ήταν στης Βερονίκ;
Η Βερονίκ ήταν μια παλιομαλακισμένη Γαλλίδα, ως συνήθως.
Ζεις πολύ καλά εδώ, έτσι;
Εμείς ζούμε σε κουτί παπουτσιών στη Νέα Υόρκη.
Η Κλάρα θα γυρίσει σύντομα.
Ναι. Σε περίπου 14 λεπτά, θα έλεγα.
Τελευταία που είδα, ήταν ακόμα στην οδό Σεν Ντομινίκ.
- Έχω βγει από το παιχνίδι, Χάριετ. - Το ξέρω.
Δυστυχώς, το ξέρω αυτό. Ήρθα απλώς να σου δώσω ένα γαμήλιο δώρο.
Λατρεύω τα γαμήλια δώρα. Έλα, άνοιξέ το.
Εσύ και η Μίλι ήδη μας πήρατε μια φρικτή πιατέλα τυριών.
Αυτό είναι μόνο από μένα. Η Μίλι δεν θα το ενέκρινε.
Το βρήκα όταν ήμουν στης Χάβα και καθάριζα τα πράγματά της.
Τι είναι αυτό;
Τηλεφωνικά αρχεία από το παιχνιδάδικο Κόκκινο Μπαλόνι του Χάινζ Ρίχτερ.
17 Ιουνίου 1977.
Πότε σκοτώθηκε η γιαγιά μου;
Στις 9:17 μ.μ., λίγες ώρες πριν δολοφονηθεί η Ρουθ,
έγινε ένα τηλεφώνημα στο μαγαζί από το 212-073-4309.
Ο αριθμός ανήκε στην κατοικία του...
Μάγιερ Όφερμαν.
Ο Μάγιερ πήρε τον Ρίχτερ.
Ο Μάγιερ έδωσε την εντολή.
Τα βαθιά μου συλλυπητήρια για τη γιαγιά σου.
Η Ρουθ είχε ανακαλύψει ότι ο Μάγιερ ήταν ο Λύκος.
Το κατάλαβε.
Αλλά πριν μπορέσει να κάνει κάτι, την πρόλαβε.
Το κακό δεν ησυχάζει, Τζόνα. Το κακό δεν καταθέτει τα όπλα.
Γιατί να το κάνουμε εμείς;
Πώς μπορούμε;
Λέμε ιστορίες του παρελθόντος για να αλλάξουμε το μέλλον μας.
Λοιπόν, χαιρετισμούς στην Κλάρα.
Σας εύχομαι τα καλύτερα για το κωλομέλλον σας.
ΜΑΪΑΜΙ, ΦΛΟΡΙΝΤΑ
Το Μαϊάμι ήταν ωραία έκπληξη για τον μήνα του μέλιτος.
Σκέφτηκα ότι θα ήταν μια καλή αλλαγή.
- Τι; - Τις βλέπω σε σένα.
Τη γιαγιά σου, τη Χάβα.
Σε κοιτάζω. Και μου αρέσει αυτό που βλέπω.
Στα νέα ξεκινήματα.
ΟΙ ΚΥΝΗΓΟΙ ΤΩΝ ΝΑΖΙ
Υποτιτλισμός: Τζίνα Ρουμανά
Επιμέλεια Έρρικα Πετρωτού